作者：陈人杰
词牌/韵律：沁园春

paragraphs: 道骨仙风，自天上来，月潭主人。
把玉清宝印，按行川岳，神霄铁尺，鞭叱雷霆。
雨部收晴，日君腾照，一寸灵章飞杳冥。
幡旗外，觉阴风肃肃，奔走神兵。
登坛沥酒刑牲。
有法馔如山饱万灵。
想乖龙惊起，碧潭无底，妖蟆戮尽，珪月长明。
行比旌阳，功高李靖，玉府丹台登姓名。
平生志，合为霖为雨，大慰苍生。